**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 23.05.2019 г., ПРОТОКОЛ № 6**

**ПО ТОЧКА ЧЕТВЪРТА**

**Предложение относно избор на временно изпълняващ длъжността „Управител на Медицински център „Д-р Теодоси Витанов“ ЕООД – гр. Трявна“.**

**Вносител: За Кмет на общината,**

**съгл. Заповед № 165/28.03.2019 г.**

**Р Е Ш Е Н И Е № 82**

На основание чл. 21, ал. 1, т. 23 и ал. 2 от ЗМСМА и във връзка с чл. 23, ал. 1, т. 6 и ал. 2, чл. 31, ал. 2, чл. 36, ал. 3, чл. 39 от Наредбата за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, Общински съвет – Трявна

**Р Е Ш И:**

1. Назначава д-р Светла Иванова Брънекова, като управител на МЦ „Д-р Теодоси Витанов“ ЕООД – гр. Трявна със срок до избирането на нов управител, след провеждането на конкурс и до датата на вписване в Търговския регистър на Агенцията по вписванията на новоизбрания управител. Определя месечно възнаграждение в размер на 120% от СМБЗ в дружеството.

2. Възлага на Кмета на Община Трявна да сключи договор за възлагане на управлението на МЦ „Д-р Теодоси Витанов“ ЕООД – гр. Трявна с новоизбрания управител, считано от 06.06.2019 г.

3. Задължава избраният в т. 1 от решението управител на МЦ „Д-р Теодоси Витанов“ ЕООД – гр. Трявна в седемдневен срок от подписване на Договора по т. 2 да извърши необходимите правни и фактически действия по вписване на новите за търговското дружество обстоятелства в Търговския регистър на Агенция по вписванията.

4. Одобрява Договор за възлагане на управлението на МЦ „Д-р Теодоси Витанов“ ЕООД – гр. Трявна, съгласно Приложение № 1 и допуска предварително изпълнение на Решението поради защита на обществения интерес.

Прието с 13 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**